Ambasadorul Rusiei: "România a îngheţat comerţul cu Rusia şi îi discriminează pe ruşi".
Miercuri, 8 iunie, s-a desfăşurat conferinţa de presă a Ambasadorului Rusiei în România, Valery Kuzmin, unde a vorbit despre relaţiile ruso-române. Ambasadorul a vorbit şi despre expulzarea celor 10 diplomaţi ruşi, interzicerea televiziunilor ruse şi "despre actele de discriminare şi violenţă la care au fost supuşi cetăţenii ruși. Valery Kuzmin a făcut referire şi la episodul mediatic când senatorul Diana Şoşoacă, împreună cu alţi parlamentari excluşi din AUR şi un parlamentar PSD, au făcut o vizită ambasadei Rusiei în martie 2022.
Miercuri, 8 iunie, s-a desfăşurat conferinţa de presă a Ambasadorului Rusiei în România, Valery Kuzmin, unde a vorbit despre relaţiile ruso-române."Dezvoltarea relaţiilor bilaterale dintre Rusia şi România ar putea fi caracterizate ca fiind controversate în ultimul an. De partea economică, rezultatele din anul anterior erau optimiste. Economia ţării îşi revenise după pandemie, volumul total al schimburilor comerciale ale României cu Federaţia Rusă a atins 4,93 miliarde de dolari. Rusia exportă către România mărfuri în valoare de 3,34 miliarde de dolari, pe când România exportă către Rusia mărfuri în valoare de 1,5 miliarde de dolari. Rusia exportă hidrocarburi, materiale prime, iar România exportă mobilier şi produse chimice, fertilizatori, materiale de construcţii către Rusia.Dar recent un număr mare de rute au fost îngheţate din cauza sancţiunilor economice", declară ambasadorul. "Gazul importat din Rusia a atins, în primele 6 luni ale acestui an, 9 miliarde de metri cubi. Un alt aspect important este colaborarea României şi Rusiei în industria constructoare de autoturisme, încetată după sancţiunile economice", a menţionat ambasadorul. Ambasadorul a vorbit şi despre expulzarea celor 10 diplomaţi ruşi, interzicerea televiziunilor ruse şi "despre actele de discriminare şi violenţă la care au fost supuşi cetăţenii, expulzarea unor studenţi ruşi din România, îngheţarea conturile bancare, forţarea să-şi înceteze activităţile pentru că erau ruşi, fără nicio altă explicaţie". Valery Kuzmin a făcut referire şi la episodul mediatic când senatorul Diana Şoşoacă, împreună cu alţi parlamentari excluşi din AUR şi un parlamentar PSD, au făcut o vizită ambasadei Rusiei în martie 2022. "Am fost impresionat când un grup de parlamentari ne-au vizitat ambasada pentru a-şi prezenta bunele intenţii şi întoarcerea la vieţile paşnice în Ucraina. Au fost sancţionaţi de către Parlamentul major care se opune păcii în Ucraina". A condamnat şi protestul împotriva ambasadei Rusiei din mai 2022 când activiştii au adus un tanc în miniatură.